**April**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o ramură-nflorită

E-agăţat un cuib, în tei.

Ramura e legănată,

Legănându-şi cuibul ei.

Vântul murmură prin floare,

Adormind-o cu descântul.

Pasărea surâde-n aripi,

Cunoscând că-i numai vântul.

Mi-a zburat de mult din floarea

Sufletului pasărea,

Aripi ca-ntre fulgi cicoarea,

Verde-n piept ca zarzărea.

O tot caut de atunci

Prin pădure, prin copaci.

Pasăre cu aripi lungi,

Unde eşti şi ce mai faci?